
TMI2023-000531/18.05.2023  
RAPORT DE SPECIALITATE
privind aprobarea valorii finale a proiectului si a indicatorilor tehnico-economici
pentru obiectivul de investiție ,,Grădinița PP33 - Extindere grădiniță existentă în regim de înălțime P+1E+M, reparații și reabilitare termică corp existent’’ – Cod  SMIS  121232

Pentru obiectivul de investiţii "Extindere grădiniţă în regim de înălţime P+1E+M , reparaţii şi reabilitare termică corp existent", din Timişoara, str. Martir Sebastian Iordan nr.6,  a fost întocmita documentaţia tehnico-economică de către proiectantul - SC PRODAO-ING SRL. cu respectarea prevederilor H.G. nr. 28/09.01.2008 privind etapele de elaborare şi conţinutul - cadru al documentaţiilor tehnico-economice aferente obiectivelor / proiectelor de investiţii finanţate din fonduri publice în baza contractului de prestări servicii de proiectare nr. 312/11.11.2015. 
Proiectul a fost depus in vederea obţinerii finanţării nerambursabile in cadrul POR 2014-2020, apelul “POR/4/2017/4.4/4.4/1/Investițiile în educație, în formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare/Creşterea calității infrastructurii în vederea asigurării accesului sporit la educație timpurie și sprijinirea participării părinților pe piața forței de muncă” cu nr. de inregistrare V/TM/4/2017/4.4/4.4/1/887/21.12.2018, cod SMIS 121232 și în data de 25.06.2019 a fost semnat contractul de finanțare nr.4481 în valoare de 3.894.963,18 lei ( TVA inclusă ) din care cofinanțarea Municipiului Timișoara este de 77.899,26 lei lei ( TVA inclusă ).
[bookmark: _Hlk116546301]Prin HCL nr. 181/20.05.2020 privind aprobarea modificării și completării Hotărârii Consiliului Local nr. 637/2018 de aprobare a documentaţiei tehnico-economice - faza P.T. , a indicatorilor tehnico-economici şi a anexei privind descrierea sumară a investiţiei, pentru obiectivul "Extindere grădiniţă în regim de înălţime P+1E+M, reparaţii şi reabilitare termică corp existent", din Timişoara, str. Martir Sebastian Iordan nr. 6, cu modificările ulterioare (Hotărârea Consiliului Local nr. 224/2019) a fost aprobată documentaţia tehnico-economică faza P.T., (actualizată cu rata inflației  și conform OUG114/2018) și asumarea integral de la bugetul local a diferenței de 369.401,44 lei, inclusiv TVA, reprezentând cheltuială neeligibilă conform art. 3, alin. 3 din Contractul de Finanțare nr. 4481/25.06.2019.
[bookmark: _Hlk116546430]Lucrările pentru obiectivul de investiții „Grădiniţa PP33 – Extindere grădiniţă existentă în regim de înălţime P+1E+M, reparaţii şi reabilitare termică corp existent “, cod SMIS: 121232 au fost executate în baza contractului nr.192/09.09.2020 si actelor adiționale aferente încheiate între Municipiul Timișoara și SC ZITICO SRL.
[bookmark: _Hlk116546731][bookmark: _Hlk116547253]La data apariției OG 15/2021- privind  ajustarea prețurilor aferente materialelor de construcții pentru contractele de achiziție publică/contractele sectoriale de lucrări finanțate prin Programul Operațional Regional 2014-2020, a fost încheiat Actul Adițional nr.2/04.10.2021 la contractul de execuție lucrări nr.192/09.09.2020 prin care s-a introdus formula de calcul pentru ajustarea prețului la materialele de construcții pentru restul de executat.
[bookmark: _Hlk116546533]În baza Ordinului MDLPA nr.2050/30.12.2021 Metodologia privind ajustarea prețurilor aferente materialelor de construcții pentru contractele de achiziție publică/contractele sectoriale de lucrări finanțate prin Programul Operațional Regional 2014-2020, în vederea punerii în aplicare a Ordonanței Guvernului nr. 15/2021 privind reglementarea unor măsuri fiscal bugetare pentru ajustarea preturilor contractelor de achiziție publica, aprobata cu modificări și completări de Legea nr. 281/2021, și a Instrucțiunii AMPOR 193/2022 – Punerea în aplicare a Metodologie privind  ajustarea prețurilor aferente materialelor de construcții pentru contractele de achiziție publică/contractele sectoriale de lucrări finanțate prin Programul Operațional Regional 2014-2020, ca urmare a intrării în vigoare a Ordonanței Guvernului nr. 15/2021, privind reglementarea unor masuri fiscal bugetare, cu modificările și completările ulterioare, în temeiul art. 221 lit. e) din Legea nr. 98/2016 privind achizițiile publice, cu modificările și completările ulterioare, a fost încheiat Actul Adițional nr. 5/29.04.2022 la contractul de execuție lucrări nr.192/09.09.2020, pentru modificarea formulei de calcul pentru ajustarea prețului la materialele de construcții pentru restul de executat ( calculat conform Anexei 1.1 ).
Totodată a fost aprobată HCL nr.557/15.11.2022 privind aprobarea alocării sumelor estimative necesare ajustării prețului la materialele de construcții în baza OG15/2021, pentru obiectivul  de investiții din cadrul proiectului ,,Grădinița PP33 - Extindere grădiniță existentă în regim de înălțime P+1E+M, reparații și reabilitare termică corp existent’’ – Cod  SMIS  121232.
În cadrul proiectului, între Municipiul Timişoara în calitate de Achizitor și ZITICO SRL, în calitate de Executant, a fost încheiat contractul de execuţie lucrări nr. 192/09.09.2020 și Actele Adiționale nr.1/30.06.2021, nr.2/04.10.2021, nr.3/09.12.2021, nr.4/01.04.2022, nr.5/29.04.2022 , nr.6/18.07.2022, nr.7/18.11.2022 și nr.AA8/10.04.2023 la contractul de execuție lucrări nr. 192/09.09.2020 având ca obiect  execuţia de  lucrări pentru obiectivul de investiţii „Grădiniţa PP33 – Extindere grădiniţă existentă în regim de înălţime P+1E+M, reparaţii şi reabilitare termică corp existent “, cod SMIS: 121232, în valoare de 2.910.355,52 lei fără TVA și diverse și neprevăzute în valoare de 257.395,00 lei fără TVA ( Actul adițional nr.1/30.06.2021) .
La data prezentei lucrările au fost încheiate, iar obiectivul a fost recepționat conform procesului verbal de recepție la terminarea lucrărilor nr. SC2023-8899/05.04.2023 la valoarea totală de 3.495.818,68 lei +TVA, fiind încheiat Actul adițional nr.8/10.04.2023 la Contractul de execuție lucrări nr.192/09.09.2020.
Astfel  a rezultat o ,,Valoare ajustare materiale conform OG 15/2021’’ în sumă totală de 391.687,09 lei inclusiv TVA, care a fost acoperită astfel:
- 47.348,49 lei inclusiv TVA -economii eligibile (diverse si neprevazute; dirigentie de santier; informare si publicitate; audit financiar; contract executie lucrari).
- 260.867,49 lei inclusiv TVA- economii neeligibile rezultate în urma încheierii contractului de execuție lucrări aferente rest de executat eligibil;
- 83.471,11 lei inclusiv TVA - din HCL 557/15.11.2022 si reprezinta:
· 34.034,05 lei inclusiv TVA valoare neeligibila aferenta rest de executat neeligibil
· [bookmark: _Hlk132191813]49.437,06 lei inclusiv TVA valoare neeligibila aferenta rest de executat eligibil (98% din această valoare (48.448,32 lei) va fi solicitată de la bugetul de stat).
Ajustarea valorii cheltuielilor cu materialele pentru restul rămas de executat în baza contractului de execuție lucrări nr. 192/09.09.2020 și a actelor adiționale aferente, conform OG nr. 15/2021  a condus implicit la cresterea cotelor legale (ISC si CSC) cu valoarea neeligibilă de 4.188,21 lei.

Conform solicitării de clarificare nr.27_Adresa ADR Vest nr.13648/17.05.2023 se solicită Hotărârea Consiliului Local de aprobare a noii valori a proiectului si de asumare a contribuției proprii si a cheltuielilor neeligibile.
OG nr.15/2021 prevede: ,,Preţul final al contractului de achiziţie publică/contractului sectorial/contractului de concesiune/ acordului-cadru de lucrări trebuie să se încadreze în valoarea indicatorilor tehnico-economici iniţiali/actualizaţi, după caz, aferenţi obiectivului/proiectului de investiţii care face obiectul contractului,aprobaţi potrivit legii.’’
Având în vedere cele de mai sus propunem Consiliului Local al Municipiului Timişoara următoarele:
[bookmark: _Hlk117502887]⦁ Aprobarea valorii finale a proiectului ,,Grădinița PP33 - Extindere grădiniță existentă în regim de înălțime P+1E+M, reparații și reabilitare termică corp existent’’ – Cod  SMIS  121232 astfel:
-Cheltuieli totale proiect:4.352.023,93 lei;
-Cheltuieli totale eligibile proiect: 3.894.963,18 lei, din care cheltuieli totale contribuție proprie:77.899,26 lei; 
-Cheltuieli neeligibile totale: 457.060,75 lei, din care 49.437,06 lei reprezintă ajustări neeligibile aferente unor cheltuieli eligibile. (Menționăm că 98% din 49.437,06 lei vor fi solicitati de la bugetul de stat conform prevederilor Ordinului 2050/2021.)
⦁Aprobarea Anexei 1: Indicatori tehnico-economici actualizați.

Având în vedere cele menționate anterior apreciem că Proiectul de hotărâre privind aprobarea valorii finale a proiectului si a indicatorilor tehnico-economici pentru obiectivul de investiție ,,Grădinița PP33 - Extindere grădiniță existentă în regim de înălțime P+1E+M, reparații și reabilitare termică corp existent’’ – Cod  SMIS  121232, îndeplinește condițiile pentru a fi supus dezbaterii și aprobării plenului consiliului local. 



DIRECTIA INCUBATOR PROIECTE

Director executiv,
Adriana Deaconu


Șef Serviciul Finanțări Nerambursabile
Daniela Ghinea


Echipa de implementare a proiectului

Manager proiect							 Responsabil tehnic
Dana Neacșu     				                 		 Adina Şuiu
		           

	          								    	 Responsabil juridic
									     	Adriana Șeitan

